Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 1019

7. évfolyam Alapelvek, célok Éves óraszám: 12 óra Témakörök, tartalmak Tanulói tevékenység Beszédkészség, kommunikációs képesség és a koncentráció fejlesztése. (3 óra) Nyelvtörõk megismerése (Pl. Vidor Miklós: Nyelvgyötrõk, Babits Mihály: Theosophikus ének stb.) Ellentétes közérzetek megjelenítése párokban, kifejezõ gesztusokkal, mimikával, kiejtéssel. (Pl. Jól érzem magam! – Rosszul vagyok!, Éhes vagyok! – Teleettem magam! stb.) Stílusok utánzása szavak vagy verssorok adogatásával, és azok egyenként történõ utánzásával. Hangzóváltoztatás. (Pók. – Nem pók, hanem pék. – Nem pék, hanem szék. – Nem szék, hanem szép. stb.) Rövid szövegek kifejezõ felolvasása felkészülés után, egyenként. Népszokások. (2 óra) Farsangi szokások régen. Eltérõ hagyományok. Mai szokások. Közös megbeszélés forráskutatás és ismertetés alapján. A Kõmûves Kelemen címû ballada feldolgozása a komplex dráma eszközeivel. (2 óra) A mû megismerése. Szobor formálása, a címe: A sikeres ember! Egész osztályban történõ megbeszélés arról, hogy mit jelent a siker. Kiscsoportos jelenetek megtervezése és bemutatása, miként vélekednek mások Kõmûves Kelemenrõl. Páros jelenetek arról, hogy Kõmûves Kelemen nem csak jó szakember, hanem vezetõ egyéniség is. Egész csoportos improvizáció állókép megalkotásával, arról a pillanatról, mikor Kõmûves Kelemennek megszületik a gyermeke. Kiscsoportos jelenetek, melyekbõl kiderül, hogy a kõmûvesek mit álmodtak akkor, mikor megtudták, hogy õk építhetik magas fizetésért Déva várát. Naplórészletek, melyekben a kõmûvesek megörökítik, hogy már többször is leomlott a várfal. Tablók, melyek a feleség befalazásának eldöntését követõ pillanatokat ábrázolják. Fórumszínház: Kõmûves Kelemen és az apósa közti beszélgetés. Sírfelirat, melyet Kõmûves Kelemen írt és szegezett ki arra a helyre, ahol a feleségét befalazták. Csoportos együttmûködést és páros bizalom kialakítását segítõ gyakorlatok. (1 óra) Kacsintós gyilkos játék. Vakvezetéses gyakorlatok egész osztály részvételével, és párokban. Kincs (pl. egy kulcs) a szék alatt, melyet egy bekötött szemû játékos a széken ülve õriz. Ha valaki meg tudja szerezni úgy, hogy az õrzõ nem tudja õt megérinteni, õ lesz az új õrzõ. Jelenetek alkotása felkészüléssel és rögtönzéssel. (1 óra) Kis csoportokban jelenetek bemutatása, amelyben minden csoport ugyan azt az egy mondatot mondhatja el. (Pl. Na ugye!, Te tudtad?) Kis csoportokban jelenet bemutatása, amelyben csak egy-egy mondat hangozhat el. (Pl. Tudtam, hogy ez lesz!, Már megint!) Kis csoportokban jelenet bemutatása, amelyben lesz egy kulcsmondat, amelynek mindenképpen el kell hangoznia, de ezen kívül bármi elhangozhat. A színházi elõadás. (3 óra) Színházi elõadás közös megtekintése. Beszélgetés az elõadásról (pl. cím és történet kapcsolata, szereplõk, fõszereplõ, helyszín, történet, kellékek, díszlet, jelmez, fény- és hanghatások, indítás, befejezés, a legemlékezetesebb pillanat, a szereplõk jelleme, a szereplõk szándékai, viszonyuk egymáshoz, konfliktus, fordulópont, feszültségfokozási eszközök, felvonások, jelenetek, színek stb.). A továbbhaladás feltételei – Koncentrált, aktív és kreatív részvétel, együttmûködési képesség. – A közösen megtanult versek és nyelvtörõk ismerete. – A farsangi népszokások ismerete. – A Kõmûves Kelemen címû ballada cselekményének ismerete. – A rögtönzött és a megtervezett jelenet elemzési lehetõségeinek különbsége. – Az elsajátított színházi formanyelvek tudatos alkalmazása.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes